
Extubálás utáni légúti átmérő változások vizsgálata anesztetizált betegeken

Kulcsszavak: posztoperatív reziduális neuromuszkuláris blokk; nem depolarizáló izomrelaxáns; elektromiográfia; antagonizálás
Bevezetés: A posztoperatív reziduális neuromuszkuláris blokk (PRNB) súlyos légúti szövődmények kialakulásához vezethet, ezek egyike a garat tágító izmok gyengeségéből fakadó légúti obstrukció. A megelőzés egyik módja, ha objektív neuromuszkuláris monitorokkal követjük az izomrelaxáció fokát, és a mérések alapján irányítjuk a neuromuszkuláris blokk (NB) felfüggesztését. Az izomrelaxáns hatás monitorozása nem kötelező eleme az anesztéziának, emiatt sokszor mellőzik azt az aneszteziológusok. Tanulmányunkban azt vizsgáltuk, hogy a műtétek végén, csupán a klinikai jelek alapján extubált betegek esetében tapasztalható e légúti átmérő csökkenés, illetve ez hogyan függ össze a maradék izomrelaxáció fokával. Módszerek: Egycentrumú, prospektív vizsgálatunkba 12 beteg került beválogatásra. A betegek narkózisát az altatóorvos, ahogyan sokszor történik a rutin anesztezológiai munka során, a neuromuszkuláris blokk monitorozása nélkül végezte, és klinikai jelek alapján döntött az extubációról. Az indukció után, de még a relaxáció előtt (kontroll), illetve az alvó, de extubált betegeknél mozgókép rögzítés mellett faringoszkópiát végeztünk. A felvételek későbbi kielemzése során szoftveresen határoztuk meg a kontroll és az extubáció utáni retroglossalis garat területeket. A beteg izomerejét egy független aneszteziológus elektromiográf segítségével követte, rögzítette az extubáció után mért TOF (train of four) értéket. Vizsgálatunk végpontja a különböző TOF értékeknél rögzített be-, és kilégzési retroglossalis garat területek kontrollhoz viszonyított változása. Eredmények: 12 betegből 7 esetben állt fenn per definitionem (TOF arány 



